ย้ำชัดทุกฝ่ายมีแต่ได้กับได้
อุตตม-กสทช. รับข้อเสนอ เอไอเอส,อุตตม–กสทช. ประสานเสียง ข้อเสนอเอไอเอสเป็นทางออกที่ดี แต่ต้องพิจารณาอย่างรอบคอบทุกประเด็น ย้ำรัฐได้เงินทันที มีโครงข่ายโทรคมนาคม ร่วมขับเคลื่อนเศรษฐกิจดิจิตอล ด้านเอไอเอสยื่นศาลขอยืดเวลาคุ้มครองซิมดับ,นายอุตตม สาวนายน รมว.เทคโนโลยีสารสนเทศและการสื่อสาร (ไอซีที) เปิดเผยว่า จากกรณีที่บริษัท แอดวานซ์ ไวร์ เลส เน็ตเวอร์ค จำกัด ในเครือบริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส ได้ยื่นข้อเสนอไปยังคณะ กรรมการกิจการกระจายเสียง กิจการโทรทัศน์ และ กิจการโทรคมนาคมแห่งชาติ (กสทช.) โดยยอมรับ การเจรจาซื้อคลื่น 900 เมกะเฮิรตซ์ ในราคา 75,654 ล้านบาท ซึ่งเป็นราคาที่บริษัท แจส โมบาย บรอดแบนด์ จำกัด ชนะประมูล แต่ไม่มาชำระค่าประมูลนั้น ถือเป็นข้อเสนอที่ดี เพราะรัฐจะได้รับเงินทันที และประชาชนสามารถใช้งานได้ต่อเนื่อง,อย่างไรก็ตาม ทุกฝ่ายที่เกี่ยวข้องต้องพิจารณา อย่างรอบคอบ โดยเฉพาะในการขับเคลื่อนนโยบายเศรษฐกิจและสังคมดิจิตอล ที่รัฐบาลต้องสร้างโครงข่ายโทรคมนาคม ที่เป็นโครงสร้างพื้นฐานของประเทศ ไว้รองรับความต้องการใช้อินเตอร์เน็ตที่ นับวันเติบโตแบบก้าวกระโดด เพราะฉะนั้น การใช้ ประโยชน์จากคลื่นความถี่ การสร้างโครงข่ายอินเตอร์เน็ตความเร็วสูง จึงจำเป็นต่อการพัฒนาประเทศ หากไม่ดำเนินการใดๆ และเก็บคลื่นความถี่ไว้รอเปิดประมูลในอีก 2-3 ปีข้างหน้า ประเทศไทยอาจเสียโอกาสในการพัฒนาประเทศได้,พล.อ.อ.ธเรศ ปุณศรี ประธาน กสทช. กล่าวว่า กสทช.ได้ทำหน้าที่การเปิดประมูล 4 จี คลื่น 900 เมกะเฮิรตซ์ ตามอำนาจหน้าที่ของกฎหมายอย่างเต็มที่แล้ว ส่วนข้อเสนอเอไอเอสนั้น ทุกฝ่ายที่เกี่ยวข้องต้องพิจารณาอย่างรอบคอบ และเป็นธรรมต่อทุกฝ่าย ซึ่ง กสทช.พร้อมอำนวยความสะดวกให้ทุกฝ่าย ในการดำเนินงานตามความเหมาะสม และสิ่งสำคัญคือรัฐและประชาชนได้ประโยชน์,ผู้สื่อข่าวรายงานว่า วันที่ 8 เม.ย.นี้ นายวิษณุ เครืองาม รองนายกรัฐมนตรี ได้นัดหารือกับทุกฝ่ายที่เกี่ยวข้อง ประกอบด้วย กระทรวงไอซีที กสทช.กรมบัญชีกลาง สำนักงานการตรวจเงินแผ่นดิน (สตง.) สำนักงานอัยการสูงสุด สำนักงานคณะกรรมการกฤษฎีกา ตัวแทนจากสถาบันวิจัยเพื่อการพัฒนาประเทศไทย (ทีดีอาร์ไอ) เพื่อหาทางออกกรณีเอไอเอสยื่นข้อเสนอยอมรับซื้อคลื่น 900 ต่อ หลังแจสไม่มาชำระเงินค่าประมูล ซึ่งต้องพิจารณาประเด็นกฎหมายให้รอบคอบตามที่ พล.อ.ประยุทธ์ จันทร์โอชา นายกรัฐมนตรี ได้มอบหมายไว้,นอกจากนี้ ยังได้เชิญตัวแทนจากเอไอเอสมาชี้แจงด้วยว่า กรณีรัฐยอมรับข้อเสนอของเอไอเอสแล้ว ทางเอไอเอสจะสร้างความมั่นใจให้ภาครัฐได้หรือไม่ว่าจะมาชำระเงินอย่างแน่นอน เนื่องจากข้อเสนอของเอไอเอส ต้องรอผลของผู้ถือหุ้นก่อน โดยขอเวลา 2 เดือน หากไม่มาชำระแล้วเอไอเอส จะชดใช้ค่าเสียหาย ค่าเสียโอกาสให้ภาครัฐอย่างไร ขณะเดียวกัน กสทช.จะต้องคำนึงถึงการเยียวยาผู้ใช้บริการโทรศัพท์มือถือ 2 จี ในระบบ 900 เดิมด้วย เพราะระยะเวลาการคุ้มครองการใช้คลื่น 900 จะสิ้นสุดลงในวันที่ 14 เม.ย.นี้ ตามคำสั่งศาลปกครอง ซึ่งจะส่งผลให้ผู้บริโภคที่ใช้ 2 จี บนคลื่น 900 จะไม่สามารถใช้งานได้อย่างต่อเนื่อง เพราะซิมมือถือจะดับลงทันทีในเวลาเที่ยงคืนของวันที่ 14 เม.ย.นี้,ผู้สื่อข่าวรายงานเพิ่มเติมว่า ในวันที่ 7 เม.ย.ที่ผ่านมา เอไอเอสยังได้ยื่นต่อศาลปกครองขอให้ขยายเวลาให้เอไอเอสใช้คลื่น 900 เมกะเฮิรตซ์ต่อไปอีก เพื่อไม่ให้ลูกค้า 2 จีประสบปัญหาซิมดับ หลังจากที่ก่อนหน้านี้ศาลปกครองมีคำสั่งให้ขยายเวลาออกไป 30 วัน สิ้นสุดวันที่ 14 เม.ย.นี้ โดยศาลนัดไต่สวนวันที่ 8 เม.ย. เวลา 13.00 น.
อุตตม–กสทช. ประสานเสียง ข้อเสนอเอไอเอสเป็นทางออกที่ดี แต่ต้องพิจารณาอย่างรอบคอบทุกประเด็น ย้ำรัฐได้เงินทันที มีโครงข่ายโทรคมนาคม ร่วมขับเคลื่อนเศรษฐกิจดิจิตอล ด้านเอไอเอสยื่นศาลขอยืดเวลาคุ้มครองซิมดับ
อุตตม สาวนายน,กสทช,ประสานเสียง,ไอซีที,รัฐบาล,เศรษฐกิจ,ข่าว,ไทยรัฐฉบับพิมพ์